Cassie Morris

**Cyn-berchennog Y Deri Arms. Merch Beryl. Cyn-wraig Teg. Mam Steffan ac Em.**

## **Straeon**

### **Affêrs di-ri**

Ymwelydd achlysurol â Chwmderi oedd Cassie cyn iddi hi a'i gŵr, Teg symud i lawr o'r gogledd i fyw yno'n barhaol yn 1996. Teithio i lawr am wyliau at ei ffrind Jean McGurk oedd Cassie yn arfer ei wneud a phob tro 'roedd yng Nghwmderi roedd yn cael cyfle i gambihafio - daeth ei haffêrs gyda Dic, Rod ac Eddie yn enwog!

### **Cancr Glan**

Ym 1995 cafodd Jean McGurk wybod fod canser ar ei ysgyfaint ar Glan a rhoddodd y meddygon chwe mis iddo i fyw. Rhannodd Jean y newyddion a Teg a Cassie a bu dadl rhyngddynt os dylai rannu'r newyddion a Glan ei hun neu ddim. Torrodd Mrs Mac y newyddion trist wrtho ym medydd Daniel. Wrth i'w gyflwr waethygu penderfynodd Teg a Cassie symud i Gwmderi i geisio bod yn gefn i'r teulu.

Bu Cassie yn gweithio yn Siop y Pentre tra bod Olwen Parry yn Sbaen a chynigiodd y cwpwl edrych ar ôl y Deri tra bu Glan a Jean i ffwrdd yn America, ond galwyd Cassie yn ôl i'r gogledd pan gafodd ei mam Beryl gwymp.

Dychwelodd Cassie i'r de i weld cyflwr Glan yn dirywio yn sydyn. Bu farw Glan yn heddychlon ar 16 Mai tra ar bicnic gyda'i deulu.

Ar ôl marwolaeth Glan arhosodd Cassie a Teg yng Nghwmderi i helpu Mrs Mac i redeg y Deri Arms.

### **Galar Jean**

Cafodd Jean McGurk gyfnod anodd iawn yn dilyn marwolaeth Glan. Er iddi gael cefnogaeth Teg a Cassie i redeg y Deri a chwmni ei phlant Sean a Kirstie McGurk ar gyfer yr angladd fe darrodd ei galar yn galed yn dilyn y seremoni.

Trodd at alcohol fel cysur a bu Cassie yn enwedig yn poeni amdani. Ar un achos bu'r ddau yn trio eu gorau i atal Jean rhag dreifio ar ôl cael gormod i yfed ond yn ofer.

Aeth Jean yn ei blaen yn y car i nôl llwch Glan ond llwyddodd i daro car arall yn y maes parcio. Pan alwodd perchennog y car arall doedd gan Glyn James ddim dewis ond rhoi prawf yfed i Jean. Wedi i'r prawf hwnnw ddangos ei bod dros y limit arestiwyd hi.

Yn teimlo'n euog am y sefyllfa ceisiodd Glyn wyrdroi cwrs y gyfraith er mwyn osgoi cosb Jean drwy ymyrryd a'r sampl dŵr. Cafodd ei ddal tra bod wrthi a chollodd ei swydd o'i herwydd.

### **Cartref newydd**

Ar ymweliad i Gwmderi cafodd Teg Morris ysgytwad difrifol. Roedd gwall ar frêc ei lori a bu bron iddo achosi damwain difrifol. Hyd yn oed ar ôl i’r lori gael ei drwsio ni allai Teg wynebu mynd yn ôl y tu ôl yr olwyn. Daeth **Cassie Morris** i lawr i Gwmderi i geisio perswadio ei gŵr i ddychwelyd i’w waith ond roedd yntau’n benderfynol.

Yn wynebu dyfodol heb waith ac yn byw ar eu cynilion cychwynnodd Cassie boeni yn arw ond daeth Jean McGurk i’r adwy gyda chynnig annisgwyl. Rhoddodd wahoddiad i Teg a Cassie symud i Gwmderi yn barhaol a rhedeg y Deri gyda hi. Credai Jean ei bod erbyn hyn wedi profi ei gallu i sefyll ar ei thraed ei hunain yn dilyn marwolaeth Glan a'i bod hi’n barod i dderbyn mwy o help o gwmpas y lle. Wedi trafod derbyniodd Teg a Cassie y cynnig a gwneud trefniadau i symud i Gwmderi yn yr Hydref.

Wedi setlo yn eu cartref newydd cychwynnodd Cassie berswadio Jean i fynd allan a mwynhau ei hun. Llwyddodd i’w chael hi i fynychu noson tân gwyllt gyda Daniel ble daeth y ddwy ar draws wyneb cyfarwydd Eddie Lewis. Daeth Eddie yn ymwelydd cyson i’r Deri a dangosodd eithaf diddordeb yn Jean. Dipyn wrth dipyn llwyddodd i gael perswâd arni i ddod allan am bryd o fwyd gydag ef a chychwynnodd hithau weld y posibiliad o fywyd y tu hwnt i Glan.

Pan welodd Teg fod Eddie yn treulio llawer o amser yn y Deri daeth yntau at y canlyniad anghywir fod Eddie yn ceisio hudo Cassie. Gwnaeth Teg ei deimladau yn hollol glir i Eddie a bygwth rhoi cweir iddo os byddai’n mentro ailgynnau pethau gyda’i wraig. Rhannodd Eddie fanylion eu sgwrs gyda Cassie a gafodd sioc enfawr i wybod fod Teg yn gwybod am eu affêr blaenorol.

Gwynebodd Cassie ei gwr a thorrodd ei chalon i wybod fod Teg wedi gwybod erioed am ei holl affêrs, ers cychwyn cyntaf eu priodas. Honnai Teg ei fod wedi bod yn fwy na hapus i wybod na yntau oedd Cassie wedi dewis priodi a'i bod wedi bod yn fodlon anwybyddu ei anffyddlondeb. Roedd Cassie wedi synnu fod Teg wedi cadw’r cyfan yn dawel am yr holl flynyddoedd a thyngodd lw i aros yn ffyddlon iddo o hyn ymlaen.

Pan benderfynodd Mrs Mac adael am Tenerife yn 1997, prynodd Teg a Cassie'r Deri.

### **Pethau'n mynd o chwith**

Roedd pethau'n mynd yn esmwyth iawn ym mherthynas Teg a Cassie ar y dechrau ond dechreuodd pethau fynd o chwith yn gyntaf pan ddaeth Steffan i chwilio am ei fam fiolegol. Doedd Cassie erioed wedi cyfaddef wrth Teg fod ganddi blentyn cyn priodi. Yna penderfynodd Beryl, mam Cassie, adael y gogledd a dod i fyw at ei merch i'r Deri.

Daeth Cassie i gysylltiad gyda rhieni mabwysiadol Steffan ac o dipyn i beth datblygodd perthynas agos rhwng Cassie a Huw, tad mabwysiadol Steffan.

Gadawodd Teg cyn Nadolig 1998 a rhedeg i ffwrdd at Mrs Mac. Penderfynodd Teg faddau'r cwbwl iddi ond roedd Cassie yn disgwyl plentyn Huw erbyn hynny, ac fe ganed ei hunig ferch, Mai. Er i Teg weithio'n galed iawn i ailafael yn ei berthynas gyda Cassie methiant fu ei ymdrech a gwahanodd y ddau yn 1999 gan adael Cassie yn fam sengl ar ei phen ei hun.

### **Diwedd priodas a dechrau perthynas**

Ni fuodd Cassie ar ei phen ei hun am ryw lawer gan iddi ddisgyn mewn cariad â Hywel Llywelyn. O dipyn i beth symudodd hi, ei mham a Mai i fyw gydag ef a Rhys.

Bu perthynas Cassie a Hywel yn un stormus. Roedd Hywel yn poeni bod canser arno a bu i Cassie ei dwyllo drwy fynd am driniaeth diffrwytho.

Gwelwyd cyfle busnes pan ddaeth clwb Dave Marshall ar y farchand. Y bwriad oedd i Hywel a Steffan redeg y lle fel clwb dawnsio lap Lapschwan. Ond oherywdd achos trafferthion ariannol a cyfreithlon y ddau bu'n rhaid rhoi'r leisans yn enw Cassie, ond nid oedd hi'n fodlon ar fod yn bartner busnes mewn enw yn unig.

Er i'r clwb ddod yn boblogaidd gyda rai o ddynion y pentref, cychwynodd D.S Watkins gymeryd cryn ddiddordeb yn y lle ar ôl derbyn cyhuddiadau fod rhai o'r dawnswyr, gan gynnwys Jodie Martin yn puteinio. Yn dilyn gweithrediad gan yr heddlu un noson lle cafodd Jodie, Babs Lloyd a Ieuan Griffiths eu arestio penderfynnodd Cassie gymeryd y clwb o ddwylo Hywel a Steffan a'i droi yn glwb canu gwlad. Ar ôl cyfnod rhoddwyd y lês i Stacey Jones.

Ar ôl i'w mab Steffan gael trawsblaniad calon bu Cassie yn helpu yn bragdu Cic Mul. Bu i'w pherthynas a Hywel ddod i ben ar ôl y straen a roddodd salwch ei mab arni.

### **Gadael y Cwm**

Yn 2004 wrth i Steffan ddioddef o salwch meddwl cymerodd ei nain yn gaeth yn Nghysgod y Glyn, ei chlymu i'r gadair a pheidio gadael iddi adael y fflat. Trodd pethau yn gas pan aeth Teg a Cassie i chwilio am Beryl. Ymosododd Steffan a thywanodd Teg â chyllell a'i ladd. Llwyddodd Cassie i achub ei mam rhag cael ei fogasech drwy daro Steffan ar ei ben gyda fas. Bu iddo farw o'i anafiadau.

Yn dilyn y golled penderfynnodd Cassie na allai aros yn Nghwnderi mwyach a gadawodd gyda Mai a'i mam i fyw ym Mhethesda. Gadawodd y Sosban Chips yn ofal Britt Monk.

### **Dychwelyd i Gwmderi**

Dychwelodd Cassie i Gwmderi ym mis Rhagfyr 2018 yn dilyn marwolaeth Jean McGurk yn Tenerife. Ei bwriad oedd i ddod a Mrs Mac yn ôl i'w gwir gartref, Y Deri Arms. Gwasgarwyd ei llwch dros y Cwm.

Tra'n ôl yn y cwm treuliodd y noson gyda Hywel ond cytunodd y ddau i beidio mynd a pethau'n bellach gan fod Hywel dal i alaru am Sheryl.

Yn 2019 dychwelodd Cassie i'r cwm unwaith eto. Cafodd waith yn y Deri a sefydlodd clwb gin i ferched tros eu hanner cant. Bu'r nosweithiau yn llwyddiant a chychwynodd Cassie ymgartrefu yn y cwm unwaith eto a phenderfynnu symyd yn ôl yn barhaol.

Cynnigiodd Ieuan Griffiths waith iddi yn helpu rhedeg Pwll Bach ond er i Cassie ysteried y cynnig penderfynnodd beidio manteisio ar y cyfle.

### **Nofelydd llwyddiannus**

Ceisiau Cassie rhentu fflat y Salon gan Erin Medi ond o achos trafferthion gyda'r boiler bu'n rhaid iddi symyd i fewn gyda Gwyneth Jones dros dro. Cymerodd Gwern, mab Gwyneth at Cassie a llwyddoddd i'w pherswadio i aros yn Rhif 9 yn barhaol yn hytach na byw mewn fflat ar ei phen ei hun.

Ym mis Gorffennaf 2019 gychwynodd Cassie dderbyn post i'r tŷ yn enw ‘Cassandra Auburn’ a darganfu gan Gwyneth fod Cassie yn ysgrifennu nofelau rhamantus yn seiliedig ar ei phrofiadau personol o dan ffug-enw. Cyfaddefodd Cassie'r gwir wrth Gwyneth ond bu hi'n awyddus iawn i gadw'r gyfrinach rhag lledaenu ymhellach. Serch hynny, erbyn diwedd y diwrnod roedd rhan fwyaf o drigolion - yn enwedig merched y pentref yn ymwybodol o’i nofelau.

### **Ailgysylltu a Em**

Ar ei phenblwydd yn 2020 cafodd Cassie sioc enfawr pan gerddodd Mai i fewn i'r Deri. Roeddent wedi colli cysylltiad gyda’i gilydd saith mlynedd yn ddiweddarach a nid oedd gan Cassie unrhyw syniad ble'r oedd ei phlentyn ond llwyddod ymchwilydd briefat wedi'i logi gan Garry Monk ei darganfod.

Dategelodd Mai ei bod erbyn hyn yn uniaethu yn aneuaidd h.y. nid ydynt yn ystyried eu hunain naill ai'n wrywaidd neu'n fenywyaidd. Roeddynt yn defnyddio'r enw Em yn hytrach na Mai.

Yn y blynyddoedd wedi i'w mam adael bu Em yn byw gyda'u tad Huw Humphries yn Nogledd Cymru. Wedi i Huw dderbyn diagnosis o gancr yr ysgyfaint penderfynodd Em aros i edrych ar ei ôl yn hytrach na mynd i'r coleg. Arhosodd gydag ef tan ei farwolaeth yn mis Mawrth 2020.

Roedd y berthynas rhwng Em a'u Mam yn un anodd, yr un yn dallt y llall ag Em yn enwedig yn teimlo eu bod wedi cael eu gadael i lawr gan eu Mam ond ar annogaeth Garry a Sion White ceisiodd Cassie wneud yr ymdrech i geisio dallt safbwynt ei phlentyn.

Dipyn wrth ddipyn daeth y ddau i ddealtwriaeth a chychwyn datblygu berthynas o'r newydd.

Cafodd Cassie ei siomi pan ddaeth i wybod bod Huw wedi gadael ei gartref iddi yn ei ewyllys. Sylwodd mae cael gafael ar y tŷ oedd prif amcan Em ar ddod i Gwmderi nid i ail-gysylltu a'u mam. Trodd Cassie yn gas a gwynebu Em gyda'r gwir. Cyfaddodd Em y cwbwl ond ymbil ar eu mam i weld fod y berthynas oedd wedi datblygu rhyngthynt yn un go iawn.

Er bod Cassie yn gyndyn i goelio ei phlentyn llwyddod Garry i wneud iddi weld beth oedd hi'n daflu i ffwrdd a llwyddodd Cassie i gymodi gyda Em cyn iddynt adael Cwmderi yn barhaol. Rhoddod Cassie y tŷ i Em a cytunodd y ddau i gadw mewn cysylltiad.

### **Busnes newydd Lisa**

Cafodd Cassie sioc i ddod ar draws Lisa Morgan yn y pentref, a sioc mwy pan welodd ei bod wedi bod yn byw allan o'i char. Honnai Lisa fod ei mam wedi marw a bod pethau wedi mynd yn drech arni dra'i bod rhwng gwaith yn ystod y cyfnod clo. Cynigiodd Cassie lety iddi yn Rhif 9 ond o fewn dim roedd Lisa wedi ailgychwyn ei gwaith rhyw, y tro yma drwy gyfrwng y we.

Cafodd ei dal gan Cassie ar ei chanol ond daeth y ddwy i ddealltwriaeth a chafodd Lisa aros yn y tŷ a pharhau ei gwaith ar yr amod fod neb yn cael gwybod ble'r oedd hi. Roedd sioc arall i Cassie fodd hynny pan ddaeth adref un nos i weld client annisgwyl gan Lisa ar sgrin y cyfrifiadur, Hywel Llywelyn.

Bu Cassie yn gweithio gyda Lisa am gyfnod yn anfon negeseuon i glientiaid ond yn wedi gweld y ffordd yr oedd Lisa yn llwyddo i hudo Tesni Parri i weithio iddi penderfynodd nad oedd y am barhau gyda'r gwaith.

### **Perthynas Jaclyn a Garry**

Yn ystod y cyfnod clo cychwynnodd berthynas rhwng Garry Monk a Jaclyn Parri. Gyda'i briodas gyda Dani eisoes mewn trafferthion ni wellodd pethau yn ystod y lockdown, a chychwynnodd Garry a Jaclyn gysgu gyda'i gilydd. Yn fuan iawn daeth Cassie i wybod am y berthynas ar ôl dal y ddau gyda'i gilydd yn Y Deri.

Daeth Garry i'r penderfyniad y dylai Jaclyn ag ef adael y cwm gyda'i gilydd, ar drip i Efrog Newydd i gychwyn ond yna'n barhaol i gychwyn bywyd newydd gyda'i gilydd yn rhywle newydd.

Roedd Garry a Jaclyn wedi penderfynu cyfarfod mewn coedwig ar gyrion y pentref ond cafodd Garry sioc pan gyrhaeddo Dylan i'w gyfarch yn hytrach na Jaclyn. Gyda gwn yn ei law roedd Dylan yn benderfynol o stopio'i chwaer rhag gadael. Aeth pethau'n ffrae rhwng y ddau ac yn y sgarmes ddilynodd taniodd y gwn. Yn ddiweddarach gwelwyd Dylan yn gostwng rhywbeth n edrych fel corff i mewn i'r llyn a dim golwg o Garry yn unman.

Pan gyrhaeddo Jaclyn y man cyfarfod nid oedd unrhyw olwg o Garry. Yn methu llwyddo cael gafael arno daeth hi i'r canlyniad fod Garry wedi newid ei feddwl a gadael Cwmderi hebddi. Yn ddiarwybod iddi roedd Cassie yn un o'r unig rai i wybod y gwir am y sefyllfa.

### **Diflaniad Garry**

Achosodd ddiflaniad sydyn Garry Monk drafferthion i gryn dipyn o drigolion y Cwm. Yn y Deri roedd tensiynau rhwng Dani Monk a Cassie, Dani yn dal dig yn erbyn Cassie am ei bod hithau wedi gwybod am berthynas Garry a Jaclyn ymhell cyn iddo adael. Ceisiodd roi'r sac i Cassie ond roedd Garry eisoes wedi gwneud trefniadau i roi'r busnesau yn enw ei chwaer Britt Monk.

Un person oedd yn falch o gael Garry allan o'r ffordd oedd Dylan Ellis. Yn dilyn y ffrae ble'r oedd Dylan yn credu ei fod wedi lladd Garry roedd wedi cadw gafael ar ei ffon symudol. Drwy yrru negeseuon achlysurol llwyddai i argyhoeddi i'r byd fod Garry yn fyw.

Yn ddiarwybod i Dylan roedd Garry dal i fod yn fyw ac roedd dal i fod mewn cysylltiad ac un o drigolion y pentref, Cassie. Dychwelodd Garry i'r cwm ar noswyl Nadolig 2020 ble datgelwyd ei fod wedi bod yn cuddio ers ymosodiad Dylan ac yn cynllwynio i ddial. Roedd Cassie yn nu o'r unig rai i wybod beth oedd wedi digwydd ac roedd hithau wedi bod yn cadw llygad ar Dylan ar ran Garry.

Gadawodd Garry anrhegion nadolig i'w blant yn ofal Cassie cyn gadael y cwm unwaith eto.

### **Sylw digroeso Mark**

Wedi iddi ei achub rhag ddêt oedd yn mynd yn wael cychwynnodd Mark Jones ddatblygu atyniad tuag at Cassie. Wedi ffrae gyda'i fam Kath Jones, ble datgelwyd ei bod wedi bod yn cuddio llythyron gan Debbie rhagddo penderfynodd symud allan o Faes y Deri ac at Cassie bu iddo droi.

Er bod y sefyllfa yn un anghyfleus cynigiodd hithau lety iddo yn Rhif 9 gyda hi a Lisa Morgan. Yn anffodus daeth ei deimladau tag ati yn amlwg, teimladau nad oedd yn ddwyochrog. Cyhuddai Kath Cassie o hudo'i mab ond er waethaf ei ymdrechion i wella'r berthynas rhwng y ddau parhau gwnaeth y ffraeo.

Yn y pendraw roedd tyfodd Cassie yn ddiamynedd gyda sylw Mark a phan benderfynodd Lisa fynd ymaith i dreulio’r Nadolig cafwyd Cassie ei hun gyntaf yn dweud celwydd er mwyn ei osgoi ac yna yn torri mewn i Faes y Deri pan oedd yn wag er mwyn cael llonydd.

Wedi sgwrs onest rhwng y ddau daeth Mark i ddeall nad oedd gan Cassie diddordeb ynddo a dychwelodd i'w gartref.

### **Dani a Dylan**

Gyda brad Garry dal i'w brifo a thensiynau yn y Deri dal i fod yn uchel roedd Dani yn falch iawn i glywed gan ei chyfreithiwr ei bod ganddi ragolygon addawol i gael hanner o bopeth mewn ysgariad. I ddathlu'r newyddion rhannodd botel o champagne gyda Dylan Ellis yn far y Deri. Trodd y noson yn un hwyr gyda llawer o fflyrtio rhwng y ddau er waethaf anghymeradwyaeth Cassie. Yn y pen draw treuliodd y ddau'r noson yng nghwmni ei gilydd er waethaf perthynas Dylan gyda Sara Francis.

Yn ddiarwybod i Dani, wrth weld y ddau yn closio ac yn gwybod fod Dylan yn ddyn peryglus cysylltodd **Cassie Morris** â Garry a mynnu ei fod yn dychwelyd i Gwmderi.

## **Rhestr cyfeiriadau**

 Cysgod y Glyn | 1999-2000
 Y Felin | 2000-2002
 Rhif 9, Stryd Fawr | 2019-